Μια+είδηση

media type="custom" key="5929709" align="center"

Βελτιώνοντας τη δημόσια διοίκηση: το παράδειγμα της Αυστραλίας / του Κώστα Καραμάρκου **Απρίλιος 02 2010** © [|endeaneos.blogspot.com]

 Η Αυστραλία, μια από τις πλουσιότερες, μια από τις καλύτερα οργανωμένες χώρες του κόσμου, έχει την «τύχη» να έχει και μια από τις καλύτερες δημόσιες διοικήσεις... Παρ' όλα αυτά, σχεδιάζοντας σοβαρά και έγκαιρα για το μέλλον της, η νυν εργατική κυβέρνηση του [|Κέβιν Ραντ] (Kevin Rudd) ανάμεσα σε άλλα, έχει κάνει προτεραιότητά της και την καλυτέρευση της δημόσιας διοίκησης της χώρας.

Έτσι, πριν λίγες μέρες, αρμόδια συμβουλευτική επιτροπή που είχε ως μέλη της γενικούς γραμματείς υπουργείων, ακαδημαϊκούς, αλλά και διευθύνοντες συμβούλους μεγάλων ιδιωτικών επιχειρήσεων, παρουσίασε την [|πρότασή της] στον Αυστραλό πρωθυπουργό. Η πρόταση αυτή, έχει ως στόχο τη //δημιουργία μιας δημόσιας διοίκησης ικανής να αντιμετωπίσει τις προκλήσεις του μέλλοντος και παρουσιάζει εννιά μεταρρυθμίσεις που κρίνει απαραίτητες, καθώς επίσης και είκοσι οκτώ συγκεκριμένες προτάσεις, εντάσσοντάς της μέσα σε τέσσερις μεγάλες θεματικές προτεραιότητες//. =**Οι προτεραιότητες αυτές είναι οι εξής: ** =


 * 1) Η δημόσια διοίκηση πρέπει να προτάσσει την //παροχή υψηλών και εξειδικευμένων υπηρεσιών προς τους πολίτες//, χρησιμοποιώντας φιλικές νέες τεχνολογίες, όχι μόνο για την εξυπηρέτηση τους, αλλά και για την επεξεργασία και για την υιοθέτηση προτάσεων τους, που έχουν ως στόχο τη δημιουργία μιας καλύτερης δημόσιας διοίκησης, που θα εξυπηρετεί καλύτερα τους ίδιους τους πολίτες.
 * 2) Μια υψηλής απόδοσης δημόσια διοίκηση πρέπει να παρέχει ηγεσία και στρατηγικές κατευθύνσεις για τη χώρα και την εκλεγμένη κυβέρνηση, με ανοιχτές και ειλικρινείς διαδικασίες. Αυτή τη στιγμή, υπάρχει ανησυχία στην Αυστραλία για το γεγονός ό,τι η δημόσια διοίκηση της χώρας δεν έχει στο βαθμό που οι καιροί απαιτούν ένα στρατηγικό προσανατολισμό. Για αυτόν το λόγο, η «//συμβουλευτική επιτροπή//» αναδεικνύει τη σημασία του στρατηγικού προσανατολισμού, αλλά και την ανάγκη που υπάρχει για βελτίωση των στελεχών της δημόσιας διοίκησης της Αυστραλίας, κάνοντάς τα περισσότερο υπόλογα, έτσι ώστε να μπορούν να είναι κινητήριοι μοχλοί των αλλαγών που κάθε φορά χρειάζονται στη χώρα.
 * 3) Η δημόσια διοίκηση χρειάζεται να έχει πολλούς ικανούς εργαζόμενους. Ενώ στον ιδιωτικό τομέα εκτιμάται πως 80% της αξίας μιας εταιρείας οφείλεται στην ύπαρξη ικανού εργατικού προσωπικού, οι περισσότερες από τις μισές δημόσιες υπηρεσίες της Αυστραλίας ξοδεύουν λιγότερο από 1% του προϋπολογισμού τους για τη συνεχή εκπαίδευση των εργαζομένων τους, επισημαίνει η «συμβουλευτική επιτροπή» Επίσης, χρειάζεται να δοθεί προτεραιότητα στον τρόπο με τον οποίο αναζητούνται και προσλαμβάνονται οι δημόσιοι υπάλληλοι. Επιπλέον, χρειάζεται να εξεταστούν οι δυνατότητες που υπάρχουν για προσλήψεις και στελέχωση τομέων «κλειδιά» για το μέλλον, χώρων όπως αυτοί της πληροφορικής, της έρευνας, της χάραξης πολιτικής και της διαχείρισης έργων.
 * 4) Τέλος, η τέταρτη σημαντική προτεραιότητα σύμφωνα με τις προτάσεις της «συμβουλευτικής επιτροπής» της κυβέρνησης της Αυστραλίας, είναι η αποδοχή και η διασφάλιση της αρχής ότι η δημόσια διοίκηση της χώρας πρέπει να λειτουργεί πάντοτε αποτελεσματικά παρέχοντας συνεχώς υψηλής ποιότητας υπηρεσίες στους πολίτες. Ακόμα και σε μια χώρα όπως η Αυστραλία υπάρχει γραφειοκρατία και έλλειψη στοιχείων που να πιστοποιούν την αποτελεσματικότητα της λειτουργίας των δημόσιων υπηρεσιών, μια και οι αξιολογήσεις και οι αλλαγές γίνονται συνήθως ad hoc.